wickkiey/tamil-wikipedia-markdown huggingface dataset:
# தென் இந்திய சிற்ப வடிவங்கள் (நூல்)


**தென் இந்திய சிற்ப வடிவங்கள்** என்பது, தென்னிந்தியாவின் சிற்பக்கலை குறித்து எழுதப்பட்ட ஒரு நூல் ஆகும். யாழ்ப்பாணத்தைச் சேர்ந்த ஆசிரியரான க. நவரத்தினம் எழுதிய இந்நூலின் முதற்பதிப்பு 1941 ஆம் ஆண்டு வெளியானது. அறுபத்தைந்து ஆண்டுகளுக்குப் பின்னர் 2006 ஆம் ஆண்டில் குமரன் புத்தக இல்லத்தினால் மீளச்சு செய்து வெளியிடப்பட்டுள்ளது.  

இந்நூல் எழுதிய காலம் வரை தென்னிந்தியச் சிற்பங்களைக் குறித்து தமிழில் எந்த நூலும் வெளிவரவில்லை என்றும் இத்துறையில் இதுவே முதல் தமிழ் நூல் என்றும் இதற்கு மதிப்புரை வழங்கிய ஏ. கே. நீலகண்ட சாஸ்திரி குறிப்பிட்டுள்ளார்.  

## நோக்கம்
தென்னிந்தியச் சிற்ப இலக்கணம் பற்றிய பழைய நூல்கள் யாவும் வடமொழியிலேயே எழுதப்பட்டுள்ளதால் சிற்பக் கலைஞர்களுக்கேயன்றிச் சாதாரண மக்கள் சிற்பங்களைப் பற்றி அறிந்துகொள்ள அவை பயன்படுவது இல்லை. அத்துடன் இத்தைகைய நூல்கள் சிற்ப அமைப்பின் இலக்கணங்களையே கூறுகின்றன. சிற்பத்தைச் சுவைப்பதற்கு உரிய கலையாகக் கொண்டு அதை அறிவதற்கான விடயங்கள் எதுவும் அந்நூல்களில் கிடைப்பதில்லை. ஆனால் சிற்பக்கலையின் அழகியலைக் குறித்த ஆய்வு நூல்கள் பல ஆங்கில மொழியில் வெளியாகியுள்ளன. அத்தகைய ஆய்வு முறைகளைப் பின்பற்றித் தமிழ் மட்டுமே தெரிந்தவர்களும் படித்துப் பயன் பெறவேண்டும் என்பதற்காகவே நூலாசிரியர் இந்நூலை எழுதியுள்ளார்.  

## உள்ளடக்கம்
இந்நூலில் காணப்படும் விடயங்கள் பல ஆங்கில நூல்களில் கண்ட ஆய்வு முடிவுகளை அடிப்படையாகக் கொண்டவை. எனினும் தமிழ் இலக்கிய அறிவு இல்லாதவர்களால் எழுதப்பட்ட இத்தகைய நூல்களில் காணப்படாதனவும், தமிழ் இலக்கியங்களில் காணப்படுகின்றனவுமான சிற்பங்கள் குறித்த விடயங்கள் பலவற்றையும் இந்நூலாசிரியர் இந்நூலில் எடுத்தாண்டுள்ளார். சிற்ப வடிவங்கள் பற்றியே இந்நூல் சிறப்பாக எடுத்தாண்டாலும், தென்னாட்டில் சிற்பங்களின் வளர்ச்சிக்குக் கோயில்களே காரணமாக அமைவதால், கோயில்களின் தோற்றம் அவற்றின் வளர்ச்சி என்பன குறித்த விடயங்களும் இந்நூலில் காணப்படுகின்றன. இது பின்வரும் எட்டு இயல்களாகப் பிரிக்கப்பட்டுள்ளது.  

1. தமிழ்க் கலைகளும் அவற்றின் இக்கால நிலையும்
1. இந்திய சிற்பத்தின் தோற்றமும் வளர்ச்சியும்
1. தமிழ்நாட்டிற் சிற்ப வளர்ச்சி
1. தமிழ்நாட்டுச் சிற்ப நூல்கள்
1. திருவுருவ அமைப்பு இலக்கணம்
1. இந்திய கலாதத்துவமும் சிற்பமும்
1. சிற்ப வடிவங்கள்
1. சிறீ நடராஜ வடிவம்
# நடுகல் (வெள்ளாளங்கோட்டை)

நடுகல் என்பது போரில் வெற்றி கண்டு பட்டுப்போனவர்களுக்கு நினைவுச் சின்னமாக ஏனையோரால் நடப்படும் கல். இதனை ஒருவகை வெற்றித்தூண் எனலாம். தமிழ்நாடு தூத்துக்குடி மாவட்டம் வெள்ளாளங்கோட்டை என்னும் ஊரில் கயத்தார் - கழுகுமலைச் சாலைப் பகுதியில் கயத்தார் ஊரிலிருந்து எட்டுக் கிலோமீட்டர் தொலைவில் கி.பி. எட்டாம் நூற்றாண்டினதாக மதிக்கப்படும் நடுகல் ஒன்று உள்ளது.  

இந்தக் கல்லை அங்குள்ள ஊர் மக்கள் **கடுவக்கல்** என்கின்றனர். கடுவன் என்றால் ஆண்குரங்கு. இதில் உள்ள உருவத்தை அவர்கள் குரங்கு எனப் பார்க்கின்றனர். இந்த ஊர்ப்பகுதி மக்கள் ஆண்-பூனையைக் கடுவன் என்னும் சொல்லால் வழங்கிவருவதாகத் தெரிகிறது. உண்மையில் கல்லில் பொறிக்கப்பட்டிருக்கும் உருவம் ஆண்-குரங்கோ, ஆண்-பூனையோ அன்று. **புலி** என்பதனைக் கல்வெட்டில் பொறிக்கப்பட்டுள்ள எழுத்துக்களால் அறியமுடிகிறது.  

பாண்டிச்சேரிப் பல்கலைக்கழக வரலாற்றுத்துறை ஆசிரியர் ஜி. பால்துரை என்பவர் இதனைக் கண்டறிந்து வெளிப்படுத்தினார். வரலாற்றுக் காலத்தில் ஒன்றாகக் குறிப்பிடப்படும் தமிழ்நாட்டு இரும்புக்காலம் முதலாகவே நடுகல் நினைவுச் சின்னங்கள் தமிழகத்தில் கிடைத்துள்ளன எனக் கல்வெட்டியல் டாக்டர் இராசன் குறிப்பிடுகிறார்.  

## கல்வெட்டுச் செய்தி
- எழுத்து - வட்டெழுத்து
- உருவம் - நடுவில் புலி. இருபுறமும் தந்தையும் மகனும் புலியோடு போரிடும் காட்சி.
- பொறிக்கப்பட்டுள்ள எழுத்துக்கள் - பெருவாலியூர் கண்ணன் சேந்தன் கண்ணன் கோவனும் தொழ இ[ப்] புலி கலாய்[ற்]றுப் பட்டான்
- இக் கல்வெட்டில் உள்ள மூன்று வரிகளைக் கல்வெட்டு ஆய்வாளர் இராசகோபால் சுப்பையா இவ்வாறு படிக்கிறார்.
:பெரூராலியார் சேந்தங் கண்  
:ணனு கண்ணங் கோவனுந் தொழஈ பு  
:லி கலாய்த்துப் பட்டார் ﻿  
- பொருளோட்டத் தொடர் **பேரூர் ஆலியர் சேந்தங்கண்ணனும் கண்ணங்கோவனும் தொழ (தொழப்பட) ஈ (ஈங்கு) புலி கலாய்த்துப் பட்டார்.**
- பொருள் பொதிவு - கண்ணன் சேந்தன் மகன் கண்ணன் கோவன் எனப் இரு பெயர்களை விளக்கிக் கூறுவது தமிழ் மரபு. இவர்கள் பெருவாலியூர் என்னும் ஊரினர். இவர்கள் தொழப்பட்டனர். கலாய் என்பது கலாம் என்னும் பெயர்ச்சொல்லின் வினை வடிவம். கலாம் என்பது கலகம். இங்குக் கலாய்ற்று என்னும் சொல் போரிட்டு என்னும் பொருளைத் தரும். பட்டான் என்னும் சொல் போரில் மாண்டவனைக் குறிக்கும்.

## மேற்கோள்
- தி இந்து நாளிதழ் சென்னை பதிப்பு 2014 மார்ச்சு 30 தேசியம் பக்கம்
## அடிக்குறிப்பு
# மவுண்டன் வியூ, கலிபோர்னியா


**மவுண்டன் வியூ** (*Mountain View*) city in ஐக்கிய அமெரிக்காவின் கலிபோர்னியா மாநிலத்தில் சான்ட்டா கிளாரா கவுன்ட்டியில் அமைந்துள்ள நகரமாகும். இது சான் பிரான்சிஸ்கோ விரிகுடாப் பகுதியில் அமைந்துள்ளது. இங்கிருந்து *சான்ட்டா குரூசு மலைகள்* தென்படுவதால் இந்நகருக்கு இப்பெயர் அமைந்தது. இந்த நகரத்தின் எல்லைகளாக பாலோ ஆல்ட்டோ, லோசு ஆல்டோசு, சன்னிவேல் நகரங்கள் அமைந்துள்ளன. மோஃபெட் கூட்டாட்சி வான்தளமும் சான் பிரான்சிஸ்கோ விரிகுடாவும் மற்ற எல்லைகளாக உள்ளன. 2010 மக்கள்தொகைக் கணக்கெடுப்பின்படி இங்கு 74,066 பேர் குடியுள்ளனர்.  

சிலிக்கான் பள்ளத்தாக்கில் அமைந்துள்ள மவுண்டன் வியூ நகரில் பல உயர் தொழினுட்ப நிறுவனங்கள் இயங்குகின்றன. இங்குதான் 1956இல் திரிதடையம் கண்டுபிடித்த மூவரில் ஒருவரான வில்லியம் ஷாக்லி தமது **ஷாக்லி குறைகடத்தி ஆய்வகம்** என்ற சிலிக்கான் குறைக்கடத்தி சில்லுகளை தயாரிப்பதற்கான முதல் நிறுவனத்தை நிறுவினார். இன்று உலகின் பல மிகப்பெரும் தொழினுட்ப நிறுவனங்களின் தலைமையகங்கள் மவுண்டன் வியூவில் அமைந்துள்ளன; இவற்றில் கூகிள், மோசில்லா பவுண்டேசன், சைமென்டெக் மற்றும் இன்டியூட் என்பனவும் அடங்கும்.  

## மேற்சான்றுகள்
# விக்கிமீடியா பொதுவகம்



**விக்கிமீடியா பொதுவகம்** (*Wikimedia Commons*) அல்லது **பொது** எனப்படுவது கட்டற்ற உள்ளடக்கம் உடைய படங்கள், ஒலிக் கோப்புக்கள், காணொலிகள் மற்றும் ஏனைய ஊடகங்கள் கொண்ட இணையக் களஞ்சியம் ஆகும். இது விக்கிமீடியா நிறுவனத்தின் திட்டமாகும்.  

விக்கிமீடியா பொதுவகத்தில் உள்ள கோப்புக்களை விக்கிப்பீடியா, விக்கிநூல்கள், விக்கிமூலம், விக்கியினங்கள், விக்கிசெய்தி, விக்கிப்பயணம் உட்பட்ட சகல விக்கிமீடியாத் திட்டங்களிலும், சகல மொழிகளிலும் பயன்படுத்த முடியும். அல்லது இணையத் தொடபற்ற பாவனைக்காக தரவிறக்கம் செய்ய முடியும். மார்ச் 2021 இன்படி, இக்களஞ்சியம் 70 மில்லியனுக்கு மேற்பட்ட ஊடகக் கோப்புக்களைக் கொண்டுள்ளது. சூலை 2013 இல், பொது 100,000,000 தொகுப்புக்களை எட்டியது.  

## படிமங்களின் எண்ணிக்கை
*மூலம்: commons:Commons:Milestones*  
- நவம்பர் 30, 2006, 1 மில்லியன் கோப்புக்கள்
- ஒக்டோபர் 9, 2007, 2 மில்லியன் கோப்புக்கள்
- சூலை 16, 2008, 3 மில்லியன் கோப்புக்கள்
- பெப்ரவரி 16, 2008, 10,000,000 தொகுப்புக்கள்
- மார்ச் 4, 2009, 4 மில்லியன் கோப்புக்கள்
- செப்டம்பர் 2, 2009, 5 மில்லியன் கோப்புக்கள்
- சனவரி 27, 2010, 1 மில்லியன் பயனர்களும் 8 மில்லியன் பக்கங்களும்
- சனவரி 31, 2010, 6 மில்லியன் கோப்புக்கள்
- சூலை 17, 2010, 7 மில்லியன் கோப்புக்கள்
- சனவரி 1, 2011, 8 மில்லியன் கோப்புக்கள்
- பெப்ரவரி 23, 2011, 9 மில்லியன் கோப்புக்கள்
- ஏப்ரல் 15, 2011, 10 மில்லியன் கோப்புக்கள்
- செப்டம்பர் 21, 2011, 11 மில்லியன் கோப்புக்கள்
- சனவரி 13, 2012, 12 மில்லியன் கோப்புக்கள்
- சூன் 4, 2012, 13 மில்லியன் கோப்புக்கள்
- செப்டம்பர் 23, 2012, 14 மில்லியன் கோப்புக்கள்
- திசம்பர் 4, 2012, 15 மில்லியன் கோப்புக்கள்
- பெப்ரவரி 2, 2013, 16 மில்லியன் கோப்புக்கள்
- மே 16, 2013, 17 மில்லியன் கோப்புக்கள்
- சூலை 14, 2013, 100,000,000 தொகுப்புக்கள்
- ஆகத்து 15, 2013, 18 மில்லியன் கோப்புக்கள்
- ஒக்டோபர் 20, 2013, 19 மில்லியன் கோப்புக்கள்
- சனவரி 25, 2014, 20 மில்லியன் கோப்புக்கள்
- சனவரி 13, 2016: 30&nbsp;மில்லியன் கோப்புக்கள்
- சூன் 21, 2017: 40&nbsp;மில்லியன் கோப்புக்கள்
- ஒக்டோபர் 7, 2018: 50&nbsp;மில்லியன் கோப்புக்கள்
- மார்ச் 18, 2020: 60&nbsp;மில்லியன் கோப்புக்கள்
- பிப்ரவரி 15, 2021: 70&nbsp;மில்லியன் கோப்புக்கள்
- சனவரி 11, 2022: 80&nbsp;மில்லியன் கோப்புக்கள்
- சனவரி 10, 2023: 90&nbsp;மில்லியன் கோப்புக்கள்
- தற்போதைய எண்ணிக்கை: commons:Special:Statistics

## ஆண்டின் சிறந்த படிமம்
# சான் பிரான்சிஸ்கோ விரிகுடா


**சான் பிரான்சிஸ்கோ விரிகுடா** (*San Francisco Bay*) அமெரிக்காவின் கலிபோர்னியா மாநிலத்தில் அமைந்துள்ள, அந்த மாநிலத்தின் நாற்பது விழுக்காடு நீரும் சேருகின்ற ஆழமற்ற கயவாய் ஆகும். சாக்ரமென்ட்டோ மற்றும் சான் யோக்குவைன் ஆறுகளிலிருந்தும் சியாரா நெவாடா மலைகளிலிருந்தும் நீர் இந்த விரிகுடா வழியாக அமைதிப் பெருங்கடலை அடைகிறது. குறிப்பாகச் சொல்லப்போனால், இரண்டு ஆற்றுநீரும் சுவிசுன் விரிகுடாவில் விழுந்து பின்னர் கார்குயினெசு நீரிணை வழியாக *நாப்பா ஆற்றில்* சான் பாப்லோ விரிகுடா நுழைவில் கலக்கின்றன; சான் பாப்லோ விரிகுடாவின் தென்முனை சான் பிரான்சிஸ்கோ விரிகுடாவுடன் இணைக்கிறது. இருப்பினும் ஒன்றுடன் ஒன்று இணைக்கப்பட்டுள்ள இந்த அனைத்து விரிகுடாக்களுமே பொதுவாக *சான் பிரான்சிஸ்கோ விரிகுடா* என்று அழைக்கப்படுகின்றன.  

இது கலிபோர்னியாவின் சான் பிரான்சிஸ்கோ விரிகுடாப் பகுதி (பெரும்பாலும் *விரிகுடாப் பகுதி* அல்லது *பே ஏரியா*) என அறியப்படுகின்ற தொடர்ச்சியான நிலப்பகுதியால் சூழப்பட்டுள்ளது. இப்பகுதியில் சான் பிரான்சிஸ்கோ, ஓக்லாந்து, சான் ஒசே போன்ற பெரிய நகரங்கள் அமைந்துள்ளன. அமைதிப் பெருங்கடலிலிருந்து சான் பிரான்சிஸ்கோ விரிகுடாவிற்கான நீரிணை நுழைவாயில் *கோல்டன் கேட்* (தங்கக் கதவு) என அழைக்கப்படுகின்றது. இந்த நீரிணையின் குறுக்கேதான் புகழ்பெற்ற கோல்டன் கேற் பாலம் கட்டமைக்கப்பட்டுள்ளது. இந்த விரிகுடா பெப்ரவரி 2, 2013இல் *பன்னாட்டுச் சிறப்புமிக்க இராம்சர் நீர்ப்பகுதி* என அறிவிக்கபட்டுள்ளது.  
## மேற்சான்றுகள்
# பாக்கிஸ்தான் மொழிகள்



பாக்கிஸ்தான் நாட்டின் இரு அலுவலக மொழிகளான உருது மற்றும் ஆங்கிலமும், வட்டார மொழிகளான பஞ்சாபி, பஷ்தூ, சிந்தி, பலூச்சி, காஷ்மீரி, பிராகுயி, சினா, பால்டி, புருஷாஸ்கி, கோவார் ஆகிய மொழிகளும் **பாக்கிஸ்தானிய மொழிகள்** ஆகும். பாக்கிஸ்தான் நாட்டின் பெரும்பாலான மொழிகள் இந்திய-ஐரோப்பிய மொழிக் குடும்பத்தைச் சேர்ந்த இந்திய-ஈரானிய மொழிகள் ஆகும்.  

## புள்ளி விவரம்
பாக்கிஸ்தான் நாட்டில் பேசப்படும் முக்கிய மொழிகளும் அவற்றைத் தாய்மொழியாகப் பேசும் பாக்கிஸ்தானியர்களின் சதவீதமும்:  

- சராய்கி was included with பஞ்சாபி 1951 மற்றும் 1961 மக்கள் தொகை கணக்கெடுப்பில்
# கண்டியத்தேவர்

**கண்டியத்தேவர்** என்ற பெயர் சோழர்காலத்தில் அரசியல்‌ தலைவர்களுக்கு வழங்கப்பட்ட பட்டப்பெயர்களில் ஒன்று. இன்று கள்ளர் மற்றும் வன்னியர் சாதியினரில் கண்டியத்தேவர்‌ என்ற பட்டமுடையவர்கள் வாழ்ந்துவருகின்றனர். வீரசோழன்‌ காலத்தில்‌ இருந்த அரசியல்‌ தலைவர்களில் கண்டராதித்த செட்டி என்கிற **அதிராஜ ராஜ கண்டியத்தேவன்‌** என்பவன்‌ சாமந்தனாகக்‌ குறிக்கப்படுகிறான்‌.  

கள்ளிக்குடிப்‌ பெருமாள்‌ கோயிலில்‌ கி.பி. 13 ஆம்‌ நூற்றாண்டைச்‌ சார்ந்த பிற்காலப்‌ பாண்டியர்‌ காலத்துக்‌ கல்வெட்டுகள்‌ உள்ளது. இக்கல்வெட்டு இவ்வூரை உலகாணியான குலசேகரச்‌ சதுர்வேதி மங்கலம்‌ என்று குறிப்பிடுகிறது. மேலும்‌ இவ்வூர்க்‌ குளத்தில்‌ பாசிப்பாட்டம்‌ என்ற தண்ணீர்‌ வரியால்‌ வரும்‌ வருமானத்தைக்‌ கொண்டு உலகாணிப்‌ பாசனக்‌ குளத்தை ஆழப்‌ படுத்திக்‌ கொள்ளலாம்‌ என்று அரசாணை அளிக்கப்பட்டதையும்‌ தெரிவிக்கிறது. **கண்டியத்தேவன்‌** என்ற அதிகாரி இவ்வாணையை ஓலையாக ஊரவையினர்க்கு அனுப்பி வைத்ததையும்‌ கல்வெட்டு கூறுகின்றது.  

சுந்தரபாண்டியனின்‌ ஆறாம்‌. ஆட்சியாண்டில்‌ (கி.பி1262) தன்‌ தந்தையின்‌ பெயரில்‌ இளையபெருமாள்‌ அகரம்‌ என்ற இலட்சுமணச்‌ சதுர்வேதி மங்கலத்தை அமைத்து பிராமணர்களுக்குக்‌ கொடையாகக்‌ கொடுத்தார்‌. இதில் கண்டியதேவர்‌ என்பவர்‌ குறிப்பிடப்‌ பெற்றுள்ளார்‌. அவர்‌ பூவாணிய நாட்டின்‌ தலைவராக இருந்துள்ளார்‌. முதலிகள்‌ அறுவரும்‌ ஊர்த்தலைவர்களாக இருந்துள்ளனர்‌. சுந்தரபாண்டியன்‌ திருமேனிக்குக்‌ கண்டியத்தேவர்‌ வாளுக்கும்‌ தோளுக்கும்‌ நன்மை உண்டாகும்‌ பொருட்டுப்‌ பூவாணி நுட்டுக்‌ கோனகப்‌ பள்ளியை இளமீசுவர்க்கு கண்டியத்‌ தேவரும்‌ நாட்டவரும்‌ கொடுத்துள்ளனர்‌.  

## ஆண்டி கண்டியத்தேவர்‌ வழிபாடு
தஞ்சாவூர் மாவட்டம் ஒரத்தநாடு வட்டத்தில்‌ கருக்காடிபட்டி என்ற கிராமம்‌ உள்ளது. இக்கிராமம்‌ பத்தை, காரப்‌பத்தை, கருக்காடிப்பத்தை என்றெல்லாம்‌ பெயர்‌ வழங்கிவந்து தற்போது கருக்காடிப்பட்டி என்றழைக்கப்படுகிறது. இங்கு மிகப்‌ பெரும்பான்மையாகக்‌ கள்ளரின மக்களின்‌ கண்டியர்‌ என்ற பட்டப்‌ பெயர்‌ கொண்டவர்களே உள்ளனர்‌. இவர்கள்‌ **ஆண்டி கண்டியத்தேவர்‌**, பெத்தாயி வளவாயி, தெய்வங்களை வழிபட்டு வருகின்றனர்‌. ஊர்மக்கள்‌ கண்டியத்தேவர்‌, நரியாண்டி, பெத்தாயி, வனவாயி ஆகியோர்களின்‌ செயல்பாடுகளினால்‌ அவர்களைத்‌ தெய்வமாக ஏற்றுக்கொண்டு கண்டியத்தேவர்‌ர்‌ மாண்ட இடத்தில்‌ கோவில்‌ கட்டியிருக்கின்றனர்‌. தேவரை மய்யத்தில்‌ வைத்து அவருக்கு இருபுறமும்‌ பெத்தாயி, வளவாயியை வைத்திருக்கிறார்கள்‌. கோவிலுக்கு வெளியே நரியாண்டிக்கு வளைவு கட்டி வைத்திருக்‌ கிறார்கள்‌
# எட்ஜ் ஒப் டுமாரோ



**எட்ஜ் ஒப் தொமொர்ரொவ்** 2014ம் ஆண்டு வெளியான அமெரிக்க நாட்டு அறிபுனைத் திரைப்படம். இந்த திரைப்படம் ஜப்பான் நாட்டு **All You Need Is Kill** என்ற நாவலை அடிப்படையாக வைத்து டோக் லீமேன் இயக்கியுள்ளார். இந்த திரைப்படத்தில் டாம் குரூஸ் கதாநாயகனாக நடிக்க அவருடன் சேர்ந்து எமிலி பிளண்ட், பில் பாக்ஸ்டன், கிக் குறி உள்ளிட்ட நடிகர் நடிகைகள் நடித்துள்ளார்கள். இந்த திரைப்படத்தை 3டி மற்றும் IMAX 3டி யில் வெளியிடப்படவுள்ளது.  

## கதைச்சுருக்கம்
பூமியை அழிக்கவரும் வேற்றுக் கிரகவாசிகளிடம் இருந்து அமெரிக்க ராணுவ வீரர் அமெரிக்கர்களைக் எப்படி கப்பாற்றுகின்றார்கள் என்பதுதான் கதை  

## நடிகர்கள்
- டாம் குரூஸ்
- எமிலி பிளண்ட்
- பில் பாக்ஸ்டன்
- கிக் குறி
# எ மில்லியன் வேஸ் டு டை இன் த வேஸ்ட்



**அ மில்லியன் வேஸ் டு தே இன் தி வேஸ்ட்** 2014ம் ஆண்டு வெளிவர இருக்கும் அமெரிக்க நாட்டு மேற்கத்திய நகைச்சுவைத் திரைப்படம். இந்த திரைப்படத்தை **Seth MacFarlane** இயக்க Seth MacFarlane, Charlize Theron, அமண்டா செய்ஃபிரைட், லியம் நீசோன் நடித்துள்ளார்கள். இந்த திரைப்படத்தை யுனிவர்சல் ஸ்டுடியோஸ் வினியோகம் செய்கின்றது.
# சினிஸ்டர்



**சினிஸ்டர்** 2012ம் ஆண்டு வெளியான அமெரிக்க நாட்டு திகில் திரைப்படம். இந்த திரைப்படத்தை இசுகாட் டெரிக்சன் இயக்க **இதான் ஹாக், ஜூலியட் ரெய்லன்ஸ்** உள்ளிட்ட பல நடிகர் நடிகைகள் நடித்துள்ளார்கள்.  

## தமிழில்
இந்த திரைப்படம் தமிழ் மொழியில் **சினிஸ்டர்** என்ற அதே பெயரில் மொழிமாற்றம் செய்யப்பட்டு மார்ச் 21ம் திகதி தமிழ்நாட்டில் வெளியானது.  

## நடிகர்கள்
- இதான் ஹாக்
- ஜூலியட் ரெய்லன்ஸ்
- பிரெட் தோம்சன்
# தமிழகக் கலைகள் (நூல்)



**தமிழகக் கலைகள்** என்பது, தமிழ்நாட்டில் வளர்ச்சியடைந்த பல்வேறு கலைகள் பற்றி எடுத்துக்கூறும் ஒரு நூல் ஆகும். இந்நூலை வரலாற்றாளரும், தமிழறிஞருமான மா. இராசமாணிக்கனார் எழுதியுள்ளார். இந்நூலின் முதற் பதிப்பு 1959 ஆம் ஆண்டு சாந்தி பதிப்பகத்தால் வெளியிடப்பட்டது. இதன் மறுபதிப்பை 2009 ஆம் ஆண்டில் புலவர் பதிப்பகத்தினர் வெளியிட்டனர், 2019 இல் வர்த்தமானன் பதிப்பகத்தால் வெளியிடப்பட்டது.  

## நோக்கம்
இளங்கலை, முதுகலைப் பட்டப்படிப்புகளுக்குத் 'தமிழக வரலாறும் பண்பாடும்' என்னும் புதிய பாடம் அறிமுகப்படுத்தப்பட்ட போது அதைக் கற்பிப்பதற்குத் தனி நூல் எதுவும் இருக்கவில்லை. இப்பாடத்துள் அடங்கிய தமிழகக் கலைகள் என்னும் பகுதியைக் கற்பதற்கு மாணவர்களுக்கு உதவுவதையும், தமிழார்வம் கொண்ட பொதுமக்களுக்குப் பயன்படுவதையும் நோக்கமாகக் கொண்டு இந்நூல் எழுதப்பட்டதாகத் தெரிகிறது.  

## உள்ளடக்கம்
தமிழகத்தின் கலைகளுள் பதினொரு வகைக் கலைகள் இந்நூலில் எடுத்தாளப்பட்டுள்ளன. இந்நூல் பின்வரும் 12 பிரிவுகளாகப் பிரிக்கப்பட்டுள்ளது.  

1. கலைகள்
1. கட்டடக்கலை
1. ஓவியக்கலை
1. சிற்பக்கலை
1. வார்ப்புக்கலை
1. இசைக்கலை
1. நடனக்கலை
1. நாடகக்கலை
1. மருத்துவக்கலை
1. சமயக்கலை
1. தத்துவக்கலை
1. இலக்கியக்கலை
# ரன்வீர் சிங்



**ரன்வீர் சிங்** இவர் ஓர் இந்தியத் திரைப்பட நடிகர். இவர் 2010ஆம் ஆண்டு **பேண்ட் சர்மா பாராத்** என்ற திரைப்படத்தில் இந்தித் திரைப்படத்துறைக்கு அறிமுகமானார்.  

## ஆரம்பகால வாழ்க்கை
ரன்வீர் சிங் 1985 சூலை 6 அன்று மும்பையில் பிறந்தார். இவரின் தந்தை ஜாக்ஜித் சிங் பவானி, தாயார் அஞ்சு. இவருக்கு ரித்திகா என்ற அக்கா ஒருவரும் உள்ளார்.  

## திரைப்படங்கள்
- 2010: பேண்ட் சர்மா பாராத்
- 2011: Ladies vs Ricky Bahl
- 2013: பாம்பே டாக்கீஸ்
- 2013: லூதெரா
- 2013: ராம் லீலா
- 2014: Gunday
- 2014: Finding Fanny Fernandes Films that have not yet been released (குணச்சித்திர தோற்றம்)
- 2014: கில் தில் (படப்பிடிப்பு)
# மெய்நிகர் திரையரங்கு

__FORCETOC__  

**மெய்நிகர் திரையரங்கு** (*Virtual Theatre*) என்பது ஒரு கணணி விளையாட்டு இயந்திரம். இவ்வியந்திரம் Revolution Sofware என்ற நிறுவனத்தால் கணணி இயங்குதளத்தில் சாகச விளையாட்டுகள் செய்வதற்கு பயன்படுத்தப்படும். இங்கே குழுக்கள் தங்கள் நிகழ்வுகளை ஸ்கிரிப்ட் செய்யவும் உயிரூட்டிய கதாபாத்திரங்களை பின்னணிச்சூழல் சார்பாக அசையவைக்கவும் ஒரு புள்ளி மற்றும் கிளிக் பாணி இடைமுகத்தை பயன்படுத்தலாம். அதன் முதல் வெளியீட்டின்போது, LucasArts' SCUMM மற்றும் Sierra's Creative Interpreter, போன்ற போட்டியிடும் இயந்திரங்களை வெளியிட்டன, இதற்கு காரணம் அவர்களது அன்றைய உயர் மட்ட செயற்கை நுண்ணறிவு ஆகும். இந்த இயந்திரம் முதல் 1989 ஆம் ஆண்டு முன்மொழியப்பட்டது, இதை பாவித்து உருவான முதல் கணணி விளையாட்டு Lure of the Temptress 1992ஆம் ஆண்டு வெளிவந்தது. அதை தொடர்ந்து Beneath a Steel Sky (1994), Broken Sword: The Shadow of the Templars (1996) மற்றும் Broken Sword II: The Smoking Mirror (1997) உருவாகின.  

இவ்வியந்திரம் விளையாட்டு கதாநாயகனை சுதந்திரமாக விளையாட்டு உலகை சுற்றிபார்க்க அனுமதித்தது, இது முன்னர் சாத்தியம் இல்லை. அனைத்து கதாபாத்திரங்கள் மற்றும் பொருட்கள் இடத்தை ஆக்கிரமித்தது, அதன் விளைவாக வீரர் அல்லாத கதாபாத்திரங்கள் அறியாமல் கதாநாயகனின் பாதையை தடுக்க முடியாது. இது முந்தைய விளையாட்டு இயந்திரங்கள் விட மிகவும் யதார்த்தமான விளையாட்டு உலகம் ஒன்றை உருவாக்கியது. முன்னையதாக கதாநாயகன் அல்லாத கதாபாத்திரங்கள் மிகவும் எளிமையான பணிகளை செய்தன, அவை அறியாமல் கதாநாயகனின் பாதையை தடை செய்யும்.  

மெய்நிகர் திரையரங்கு (Virtual Theatre) இயந்திரத்தை பாவிக்கும் விளையாட்டுகள் இப்பொழுது ScummVMயை உபயோகித்து நவீன வன்பொருட்களில் பாவனை செய்யலாம். இதன் காரணமாக இவ்வியந்திரம் அதிகாரப்பூர்வமாக வெளியிடப்படாத தளங்களிலும் இயங்கும். 2012ஆம் ஆண்டில் இவ்வியந்திரமனது Broken Sword: The Serpent's Curse (2013)காக "Virtual Theatre 7" ஆக புதுப்பிக்கப்படவுள்ளது.  

## அபிவிருத்தி
சார்லஸ் செசில் மற்றும் டோனி வார்ரிநேர் ஆகிய இருவரும் Artic Computing என்ற ஆங்கில வீடியோ விளையாட்டு மேம்பாட்டு நிறுவனத்தில் பணியாற்றினர். 1990ஆம் ஆண்டு அவர்கள் இருவரும் டேவிட் ச்ய்கேஸ் மற்றும் நொரின் கார்மொடியுடன் இணைந்து தங்கள் வீடியோ விளையாட்டு நிறுவனத்தை ஆரம்பித்தனர். அவர்களது முதல் கணணி விளையாட்டாக Lure of the Temptressயை 1992ஆம் ஆண்டு அமிகா, அடாரி எஸ்டி மற்றும் கணனிக்கும் செய்தனர்.  

1994ஆம் ஆண்டு 'Beneath a Steel Sky' அமிகா மற்றும் கணனிக்கு வெளியிடப்பட்டது. இதற்காக மேம்படுத்தப்பட்ட மெய்நிகர் திரையரங்கை வார்ரிநேர் மற்றும் ச்ய்கேஸ் பயன்படுத்தினார்கள். எனினும் இது Lure of the Temptressயை விட ஆறு மடங்கு பெரிதாக அளவில் இருந்தது. Broken Sword: The Shadow of the Templars 1996ஆம் ஆண்டு கணணி, மேக் மற்றும் பிளே ஸ்டேஷன்இற்காக வெளிவந்தது. இதனையடுத்து 'Broken Sword II: The Smoking Mirror' 1997ஆம் ஆண்டு கணனிக்கும் பிளேஸ்டேஷனிற்கும் வெளிவந்தது.  

## அம்சங்கள்
பாரம்பரியமாக இவ்வாரான கணணி விளையாட்டுகளில் கதாநாயகனல்லாத கதாபாத்திரங்கள் நிலையாக இருந்தன. எனினும் Virtual Theatre இக்கதாபாத்திரங்களை அக்கற்பனை உலகில் விரும்பியவாறு நடமாடவிட்டது.  

இதனது இன்னுமோர் அனுகூலமானது இது எந்த ஒரு தளத்திலும் தங்கியிருக்காது. இது அமெரிக்க மென்பொருள் கட்டுமானர்கள் பாவித்த Cயை Amigaவில் வேகமாக செயலாற்றியது. இது Sierra titlesயை விட அதிநவீன யுக்திகளை பாவனை செய்து 'King's Quest VI'யை Amigaவுக்கு மாற்றியது.
# தனபால் (ஓவியர்)



**எஸ். தனபால்** (S. Dhanapal, 1919-2000) ஒரு சிறந்த ஓவியராகவும் சிற்பியாகவும் ஆசிரியராகவும் அறியப்பட்டவர்.  
. தென்னிந்தியாவின் நவீன ஓவிய சிற்ப இயக்கத்தின் தந்தை என்று போற்றப்படுகிறார். சென்னை ஓவியக் கல்லூரிக்கும், அனைத்து இந்திய நவீன ஓவிய சிற்ப இயக்கத்திற்கும் பெரிய அளவில் பங்காற்றியவர். அவருடைய 60 ஆண்டு ஓவிய வாழ்க்கையில் அவரிடம் பயிற்சி பெற்று பிற்காலத்தில் புகழ்பெற்று விளங்கிய ஓவியர்கள் ஏராளம்.  

## பிறப்பும் படிப்பும்
1919 ஆம் ஆண்டில் சென்னை மயிலாப்பூரில் ஒரு நடுத்தரக் குடும்பத்தில் பிறந்தார். இளம் அகவையிலேயே தந்தையை இழந்த தனபால் தாயால் வளர்க்கப்பட்டார். சிறுவனாக இருக்கும்போதே ஓவியத்தில் அவருக்கு நாட்டம் இருந்தது. தேவி பிரசாதுராய் சௌதுரி என்பவர் முதல்வராக இருந்து நடத்திய 'ஸ்கூல் ஆப் ஆர்ட் அண்டு கிராப்ட்சு' மாணவனாகச் சேர்ந்து பயிற்சி பெற்றார். 4 ஆண்டு காலப் பயிற்சி முடிந்த உடனேயே அதே கல்லூரியில் பணியில் சேர்ந்தார்.  

## பணிகள், விருதுகள்
சென்னை கலை மற்றும் கைவினைக் கல்லூரியில் 1940 முதல் 1977 வரை வேலை செய்து அதே கல்லூரியின் முதல்வராக ஒய்வு பெற்றார். தனபால் தொடக்கக் காலத்தில் வண்ண ஓவியங்களிலும் கோட்டுச் சித்திரங்களிலும் மேற்கத்திய நவீன சாயலுடன் தென்னிந்திய புராதன கிராமிய ஓவிய சிற்பங்களின் அழகியலைப் படைத்தார். அவருக்கென்று தனியாக ஒரு பாணி இருந்தது. அதன் மூலம் அவருடைய ஓவியங்கள் பிரபலம் அடைந்தன. பிற்காலத்தில் அவரது சிறந்த சிற்பங்கள் மூலமும் தேசிய அளவில் அவருடைய புகழ் பரவியது. 1962 இல் சிறந்த சிற்பத்திற்காக அவருக்கு தேசிய விருது வழங்கப்பட்டது. 1980 இல் தில்லி லலித் கலா அகாதெமி தனபாலுக்கு 'பெல்லோ ஆப் தி அகாதெமி' என்னும் விருதை வழங்கியது.  

அவரது புகழ்பெற்ற சிற்பங்கள் ஓவியங்கள் பலவும் இந்தியாவிலும் வெளிநாடுகளிலும் உள்ள அருங்காட்சியகங்களில் இடம்பெற்றுள்ளன. அதேபோல் அவரால் உருவாக்கப்பட்ட பல தேசியத் தலைவர்கள், கலைஞர்கள், இலக்கிய மேதைகள் ஆகியோரின் உருவச் சிற்பங்கள் புகழ் பெற்றவை ஆகும். 1950-60 களில் செருமனி, இங்கிலாந்து ஆகிய நாடுகளில் ஓவியக் கண்காட்சிகளை நடத்தினார்.தனபாலின் ஓவியங்களும் சிற்பங்களும் சென்னைத் தேசிய கலைக்கூடம், புது தில்லி நவீனக் கலை தேசிய காலரி, புதுதில்லி பாராளுமன்றம் ஆகிய இடங்களில் இடம்பெற்றுள்ளன.  

2007 ஆம் ஆண்டில் அவருடைய சிறந்த 52 ஓவியங்கள் இலண்டனில் உள்ள நோபிள் சேஜ் ஆர்ட் காலரியால் கவுரவிக்கப்பட்டது.  

## பிற துறை ஈடுபாடு
நாட்டியக் கலையிலும் தனபாலுக்கு ஆர்வம் ஏற்பட்டது. போலோனாத் என்னும் நாட்டியக் கலைஞரிடம் 'கதக்' வகை நாட்டியம் பயின்றார். சில ஆண்டுகள் நாட்டிய நிகழ்ச்சிகளில் பங்கேற்று நடனக் கலைஞர் ஆனார். அண்ணா, கல்கி கிருட்டிணமூர்த்தி போன்றோர் தனபாலின் நாட்டியத் திறமையைக் கண்டு பாராட்டினர். அதேபோல் தோட்டக்கலையிலும் அவர் ஆர்வம் காட்டினார். பல அரிய வகை செடி கொடிகளைத் தம் வீட்டுத் தோட்டத்தில் வளர்த்தார். சிறப்பாக, 'போன்சாய்' வகை மரங்களை வளர்த்தார்.  

## இறப்பு
ஓவியர் தனபால் 2000 ஆம் ஆண்டு காலமானார். அவர் இறப்பதற்குச் சில நாட்கள் முன்வரை அவரிடம் ஒரு இளைஞன் கலைப்பயிற்சி பெற்றார் என்பது அவர் ஒரு சிறந்த ஆசிரியராக விளங்கியதற்குச் சான்றாக அமையும்.  

## இவற்றையும் காண்க
- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# பெரும் வடக்குப் போர்



**பெரும் வடக்குப் போர்** (*Great Northern War*, 1700-1721) என்பது உருசியா, டென்மார்க் மற்றும் போலந்து நாடுகளின் கூட்டணிக்கும், சுவீடன் நாட்டிற்கும் இடையே நடைபெற்ற போராகும். இப்போரில் உருசியப் பேரரசர் மாவீரன் முதலாம் பீட்டரும், டென்மார்க் மற்றும் நோர்வேயின் அரசரான நான்காம் பிரடெரிக்கும், சாக்ஸோனி, போலந்து-லித்துவேனிய அரசரான இரண்டாம் அகசுடசும் கூட்டணி அமைத்தனர். உருசியப் பேரரசைத் தவிர மற்ற இரு அரசுகளும் 1706 இல் வெளியேறி மீண்டும் 1709 இல் கூட்டணியில் இணைந்தன. பின்னர் 1714 இல் புருன்ஸ்விக் மற்றும் லுன்சுபெர்க்கின் அரசரான முதலாம் ஜார்ஜும் 1715 இல் ப்ரன்டன்பெர்க்-பிரசியாவின் அரசரான முதலாம் ஃப்ரடெரிக் வில்லியமும் இந்த கூட்டணியில் இணைந்தனர்.  

சுவீடனின் சாள்சு XII சுவீடன் படையை தலைமை தாங்கி வழிநடத்தினார்.
# ஊழி மாற்றம்

ஊழி என்பது ஒரு கால அளவை. இது அல்பெயர் எண்ணால் குறிக்கப்படும் கால அளவை. தமிழ் இலக்கிய நெறியில் இது இவ்வாறு பொருள்படும். பரிபாடல் என்னும் நூல் ஐந்து வகையான ஊழிகளைக் குறிப்பிடுகிறது. கீரந்தையார் என்னும் புலவர் இதனைக் குறிப்பிடுகிறார்.  

## ஊழிக் காலம்
1. விசும்பு இல்லாத ஊழி - இது நெய்தல் என்னும் கால அளவுக் காலம் நிலவியது.
1. உருவம் இல்லாத ஊழி - இது குவளை என்னும் கால அளவுக் காலம் நிலவியது.
1. வளி ஊழி - இது ஆம்பல் என்னும் கால அளவுக் காலம் நிலவியது.
1. செந்தீ ஊழி - இது சங்கம் என்னும் கால அளவுக் காலம் நிலவியது.
1. மழை வெள்ள ஊழி - இது கமலம் என்னும் கால அளவுக் காலம் நிலவியது.
திருமாலை வாழ்த்தும் இந்தப் பாடலில் இந்தச் செய்தி உள்ளது. திருமால் மழைவெள்ள ஊழிக் காலத்தில் கேழல் உருவில் தோன்றி நிலவுலகை வெள்ளத்துக்கு மேலே தூக்கிக் காப்பாற்றினானாம்.  

## ஒப்புநோக்கல்
- யுகம்
- நிலவியல் ஊழி

## அடிக்குறிப்பு
# புக்கிட் பாத்தோக்

**புக்கிட் பாத்தோக் நியூ டவுன்** என்பது சிங்கப்பூரின் மேற்குப் பகுதியில் அமைந்துள்ள பகுதி. புக்கிட் பாத்தோக் சாலை, பழைய ஜுரோங் சாலை, புக்கிட் திமா சாலை ஆகியவற்றால் சூழப்பட்டுள்ளது.  

## பிரிவுகள்
இது எட்டு பிரிவுகளைக் கொண்டது.  
- புக்கிட் கோம்பாக்
- ஹில்வியூ
- பிரிக்வொர்க்ஸ்
- குய்லின்
- புக்கிட் பாத்தோக் மேற்கு
- புக்கிட் பாத்தோக் மையப்பகுதி
- புக்கிட் பாத்தோக் கிழக்கு
- புக்கிட் பாத்தோக் தெற்கு

## பெயர்க் காரணம்

புக்கிட் என்ற மலாய மொழிச் சொல்லுக்கு மலை என்று பொருள். பாத்தோக் என்ற சொல்லுக்கு பல பொருட்கள் உள்ளன. இங்கு தென்னை மரங்கள் அதிகம் இருந்ததாகவும், அதனால் தென்னையைக் குறிக்கும் ஜாவனீய சொல்லான பாத்தோக் என்ற பெயர் இடப்பட்டதாகவும் கூறுவர். இங்கு கிரானைட் அதிகம் இருந்ததாகவும், அதைக் குறிக்கும் பத்து என்ற மலாயச் சொல்லே மருவி, பத்தோக் என்றானது என சீனர்கள் நம்புகின்றனர்.  

## அரசியல்
புக்கிட் பாத்தோக்கின் பெரும்பகுதி ஜூரோங் குழுத் தொகுதிக்கு உட்பட்டது. புக்கிட் பாத்தோக்கின் வடக்கு, மத்தியப் பகுதிகள் சுவா சு கங் குழுத் தொகுதிக்கு உட்பட்டது. இங்கிருந்து நான்கு நாடாளுமன்ற உறுப்பினர்கள் தேர்ந்தெடுக்கப்படுகின்றனர்.  

## ஊடகம்
மீடியாகார்ப் நிறுவனத்தின் தொலைக்காட்சி சேவைகள் இங்கிருந்தே ஒளிபரப்பப்படுகின்றன. சேனல் 5, வசந்தம், ஓக்டோ உள்ளிட்டவை குறிப்பிடத்தக்கன.  

## இணைப்புகள்
- நகர இணையதளம்
- புக்கிட் பாத்தோக் ஓட்டுனர் மையம்
- புக்கிட் பாத்தோக் படங்கள்
# ராபர்ட் டவுனி ஜூனியர்



**ராபர்ட் ஜான் டவுனி ஜூனியர்** (பிறப்பு: ஏப்ரல் 04, 1965) என்பவர் அமெரிக்க நாட்டு நடிகர் மற்றும் திரைப்படத் தயாரிப்பாளர் ஆவார். இவர் இளவயதிலேயே திரைப்படங்களில் நடித்தவர். நடுத்தர வயதில் வணிக ரீதியான வெற்றியையும் மற்றும் போதைப்பொருள் பிரச்சனைகளையும் கொண்டதாக இவரது வாழ்க்கை வகைப்படுத்தப்பட்டுள்ளது. 2008 ஆம் ஆண்டில் உலகின் மிகவும் செல்வாக்கு மிக்க 100 நபர்களில் டவுனியை டைம் பத்திரிகை பெயரிட்டது. மற்றும் 2013 முதல் 2015 வரை இவரை ஃபோர்ப்ஸ் இதழ் ஹாலிவுட்டின் அதிக சம்பளம் வாங்கும் நடிகராக பட்டியலிட்டது. அவரது படங்கள் உலகளவில் $14.4 பில்லியன் டாலர்களை வசூலித்துள்ளன, இது டவுனியை எல்லா நேரத்திலும் அதிக வருமானம் ஈட்டிய நடிகராக ஆறாவது இடத்தில் உள்ளார்.  

இவர் தனது ஐந்து வயதில் ராபர்ட் டவுனி சீனியர் இயக்கிய 'பவுண்ட்' (1970) என்ற திரைப்படத்தின் மூலம் அறிமுகமானார். அதை தொடர்ந்து வெயிட் சயின்ஸ் (1985), லேஸ் தன் ஸிரோ (1987), போன்ற பல திரைப்படங்களில் வித்தியாசமான கதாபாத்திரங்களில் நடித்துள்ளார். 1992 ஆம் ஆண்டில் பிரபல நகைச்சுவையாளர் சார்லி சாப்ளின் வாழ்க்கை வரலாற்று திரைப்படமான 'சாப்ளின்' என்ற திரைப்படத்தில் நடித்தார். இதற்காக சிறந்த நடிகருக்கான அகாடமி விருதுக்கு பரிந்துரைக்கப்பட்டார் மற்றும் பாஃப்டா விருதை வென்றார்.  

போதைப்பொருள் குற்றச்சாட்டுக்கள் தொடர்பான கோர்கொரான் பொருள் துஷ்பிரயோகம் சிகிச்சையை தொடர்ந்து, 'ஆலி மெக்பீலில்' என்ற தொலைக்காட்சி தொடரில் நடித்தார், இதற்காக இவர் கோல்டன் குளோப் விருதை வென்றார்; இருப்பினும் இரண்டு போதைப்பொருள் குற்றச்சாட்டுகளை அடுத்து, 2000 இன் பிற்பகுதியில் மற்றும் 2001 இன் ஆரம்பத்தில் இருந்து இவர் நீக்கப்பட்டார் மற்றும் அவரது கதாபாத்திரம் நிறுத்தப்பட்டது. அவர் நீதிமன்றம் உத்தரவிட்ட மருந்து சிகிச்சை திட்டத்தில் சிறிது காலம் தங்கியிருந்து சிகிச்சை பெற்று வந்தார். பின்னர் 2005 ஆம் ஆண்டு நகைச்சுவைத்திரைப்படமான 'கிஸ் கிஸ் பேங் பேங்' (2005), திரில்லர் படமான 'சோடியாக்' (2007) மற்றும் அதிரடி நகைச்சுவை படமான டிராபிக் தண்டர் (2008) ஆகியவற்றில் நடித்தார். 2008 ஆம் ஆண்டு முதல் மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படங்களான அயன் மேன் 1, அயன் மேன் 2 (2009), தி அவேஞ்சர்ஸ் (2012), அயன் மேன் 3 (2013), அவேஞ்சர்ஸ்: ஏஜ் ஒப் உல்ட்ரோன் (2015), கேப்டன் அமெரிக்கா: சிவில் வார் (2016), இசுபைடர்-மேன்: ஹோம்கம்மிங் (2017), அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் டோனி ஸ்டார்க் / அயன் மேன் என்ற கதாபாத்திரத்தில் நடித்ததன் மூலம் மிகவும் புகழ் பெற்ற நடிகர் ஆனார்.  

## ஆரம்பகால வாழ்க்கை மற்றும் குடும்பம்
ராபர்ட் டவுனி ஜூனியர் ஏப்ரல் 4, 1965 ஆம் ஆண்டு நியூயார்க் நகரத்தின் மன்ஹாட்டனில் இரண்டு குழந்தைகளில் இளையவராக பிறந்தார். இவரது தந்தை ராபர்ட் டவுனி சீனியர் என்பவர் ஒரு நடிகர் மற்றும் திரைப்படத் தயாரிப்பாளர் மற்றும் தாயார் எல்ஸி ஆன் ஒரு நடிகை ஆவார். இவர் ராபர்ட் டவுனி சீனியர் இயக்கிய திரைப்படங்களில் நடித்துள்ளார்.
# ஆதிலாபாத் மக்களவைத் தொகுதி



**அதிலாபாத் மக்களவைத் தொகுதி** (தெலுங்கு:ஆதிலாபாது), தெலுங்கானாவில் உள்ள 17 மக்களவைத் தொகுதிகளில் ஒன்று. இது பழங்குடியினருக்காக ஒதுக்கப்பட்டது.  

## சட்டமன்றத் தொகுதிகள்
இது கீழ்க்காணும் சட்டமன்றத் தொகுதிகளை உள்ளடக்கியது  
1. சிர்பூர் சட்டமன்றத் தொகுதி
1. ஆசிஃபாபாது சட்டமன்றத் தொகுதி
1. கானாபூர் சட்டமன்றத் தொகுதி
1. ஆதிலாபாது சட்டமன்றத் தொகுதி
1. நிர்மல் சட்டமன்றத் தொகுதி
1. முதோல் சட்டமன்றத் தொகுதி
1. போத் சட்டமன்றத் தொகுதி

## நாடாளுமன்ற உறுப்பினர்
இத்தொகுதியில் பதினாறு முறை தேர்தல் நடந்துள்ளது. அந்த பதினாறு நாடாளுமன்ற உறுப்பினர்களின் விவரம் கீழே தரப்பட்டுள்ளது.  
| # | மக்களவை | உறுப்பினர் பெயர் | கட்சி | தொடக்கம் | முடிவு | மொத்த நாட்கள் | கருத்துரை |
| --- | --- | --- | --- | --- | --- | --- | --- |
| 01 | முதலாவது மக்களவை | சி. மாதவ ரெட்டி | சோசியலிசக் கட்சி | ஏப்ரல்-1952 | ஏப்ரல்-1957 | ஐதராபாது மாநிலத்தின் ஒரு பகுதியாக இருந்தது |  |
| 02 | இரண்டாவது மக்களவை | கே. ஆஷன்னா | காங்கிரசு | ஏப்ரல்-1957 | மார்ச்சு-1962 | 1,821 |  |
| 03 | மூன்றாவது மக்களவை | ஜி. நாராயண் ரெட்டி | காங்கிரசு | ஏப்ரல்-1962 | மார்ச்சு-1967 | 1,796 |  |
| 04 | நான்காவது மக்களவை | பொட்டுதூரி கங்கா ரெட்டி | காங்கிரசு | மார்ச்சு-1967 | டிசம்பர்-1970 | 1,394 |  |
| 05 | ஐந்தாவது மக்களவை | பொட்டுதூரி கங்கா ரெட்டி | காங்கிரசு | மார்ச்சு-1971 | சனவரி-1977 | 2,136 |  |
| 06 | ஆறாவது மக்களவை | ஜி. நரசிம்ம ரெட்டி | காங்கிரசு | மார்ச்சு-1977 | ஆகத்து-1979 | 882 |  |
| 07 | ஏழாவது மக்களவை | ஜி. நரசிம்ம ரெட்டி | காங்கிரசு | சனவரி-1980 | டிசம்பர்-1984 | 1,809 |  |
| 08 | எட்டாவது மக்களவை | சி. மாதவ ரெட்டி | தெலுங்கு தேசம் கட்சி | டிசம்பர்-1984 | நவம்பர்-1989 | 1,792 |  |
| 09 | ஒன்பதாவது மக்களவை | பி. நர்சா ரெட்டி | காங்கிரசு | டிசம்பர்-1989 | மார்ச்சு-1991 | 466 |  |
| 10 | பத்தாவது மக்களவை | அல்லோல இந்திரகரண் ரெட்டி | தெலுங்கு தேசம் கட்சி | சூன்-1991 | மே-1996 | 1,786 |  |
| 11 | பதினொன்றாவது மக்களவை | சமுத்ரால வேணுகோபாலாச்சாரி | தெலுங்கு தேசம் கட்சி | மே-1996 | டிசம்பர்-1997 | 568 |  |
| 12 | பன்னிரண்டாவது மக்களவை | சமுத்ரால வேணுகோபாலாச்சாரி | தெலுங்கு தேசம் கட்சி | மார்ச்சு-1998 | ஏப்ரல்-1999 | 412 |  |
| 13 | பதின்மூன்றாவது மக்களவை | சமுத்ரால வேணுகோபாலாச்சாரி | தெலுங்கு தேசம் கட்சி | அக்டோபர்-1999 | பிப்பிரவரி-2004 | 1,580 |  |
| 14 | பதினான்காவது மக்களவை | தக்கல மதுசூதன ரெட்டி | தெலுங்கானா ராஷ்டிர சமிதி | மே-2004 | சனவரி-2007 | 975 | பதவி விலகல். |
| 15 | அல்லோல இந்திரகரண் ரெட்டி | காங்கிரசு | சூன்-2008 | மே-2009 | 350 | மறுதேர்தல் |  |
| 17 | பதினாறாவது மக்களவை | ஜி. நாகேஷ் | தெலுங்கானா ராஷ்டிர சமிதி | 2014 | 2019 | - | - |

## நாடாளுமன்றத் தேர்தல் முடிவுகள்
# பெத்தபள்ளி மக்களவைத் தொகுதி



**பெத்தபள்ளி மக்களவைத் தொகுதி**, தெலுங்கானாவில் உள்ள 17 மக்களவைத் தொகுதிகளில் ஒன்று. பிற்படுத்தப்பட்ட சமுதாயத்தினருக்காக ஒதுக்கப்பட்டது.  

## சட்டசபைத் தொகுதிகள்
இது சில சட்டசபைத் தொகுதிகளை உள்ளடக்கியது.  

1. சென்னூர் சட்டமன்றத் தொகுதி
1. பெல்லம்பள்ளி சட்டமன்றத் தொகுதி
1. மஞ்சிர்யாலா சட்டமன்றத் தொகுதி
1. தர்மபுரி சட்டமன்றத் தொகுதி
1. ராமகுண்டம் சட்டமன்றத் தொகுதி
1. மந்தனி சட்டமன்றத் தொகுதி
1. பெத்தபள்ளி சட்டமன்றத் தொகுதி

## நாடாளுமன்ற உறுப்பினர்கள்
| மக்களவை | காலம் | உறுப்பினர் . | கட்சி |  |
| --- | --- | --- | --- | --- |
| மூன்றாவது மக்களவை | 1962-67 | எம். ஆர். கிருஷ்ணா | இந்திய தேசிய காங்கிரசு |  |
| நான்காவது மக்களவை | 1967-71 | எம். ஆர். கிருஷ்ணா | இந்திய தேசிய காங்கிரசு |  |
| ஐந்தாவது மக்களவை | 1971-77 | வி. துளசிராம் | தெலுங்கானா பிரஜா சமிதி |  |
| ஆறாவது மக்களவை | 1977-80 | வி. துளசிராம் | இந்திய தேசிய காங்கிரசு |  |
| ஏழாவது மக்களவை | 1980-84 | ஜி. பூபதி | தெலுங்கு தேசம் கட்சி |  |
| எட்டாவது மக்களவை | 1984-89 | ஜி. பூபதி | தெலுங்கு தேசம் கட்சி |  |
| ஒன்பதாவது மக்களவை | 1989-91 | ஜி. வெங்கட் சாமி | இந்திய தேசிய காங்கிரசு |  |
| பத்தாவது மக்களவை | 1991-96 | ஜி. வெங்கட் சாமி | இந்திய தேசிய காங்கிரசு |  |
| பதினொன்றாவது மக்களவை | 1996-98 | ஜி. வெங்கட் சாமி | இந்திய தேசிய காங்கிரசு |  |
| பன்னிரண்டாவது மக்களவை | 1998-99 | செல்லமெல்ல சுகுணா குமார் | தெலுங்கு தேசம் கட்சி |  |
| பதின்மூன்றாவது மக்களவை | 1999-04 | செல்லமெல்ல சுகுணா குமார் | தெலுங்கு தேசம் கட்சி |  |
| பதினான்காவது மக்களவை | 2004-09 | ஜி. வெங்கட் சாமி | இந்திய தேசிய காங்கிரசு |  |
| பதினைந்தாவது மக்களவை | 2009- 2014 | ஜி. விவேக் | இந்திய தேசிய காங்கிரசு |  |
| பதினாறாவது மக்களவை | 2014- தற்போது வரை | பல்கா சுமன் | தெலுங்கானா ராஷ்டிரிய சமிதி |  |
| 17வது மக்களவை | 2019- தற்போது வரை | வெங்கடேஷ் நெதகானி | தெலுங்கானா ராஷ்டிரிய சமிதி | } |

## நாடாளுமன்றத் தேர்தல்கள்
# ரித்விக் தஞ்சனி



**ரித்விக் தஞ்சனி** இவர் ஒரு இந்தித் தொலைக்காட்சி, நடன மற்றும் விளம்பர நடிகர் ஆவார். இவர் *பியார் கீ யே எக் ககானி* என்ற தொடரில் *ஜெய் குரானா* என்ற கதாபாத்திரத்தில் நடித்ததன் மூலம் மிகவும் பிரபலமான நடிகர் ஆனார்.  

## நடிப்பு
இவர் முதல் முதலில் *பத்தினி* என்ற தொடரில் அறிமுகமானார். அந்த தொடரை தொடர்ந்து *தேரே லியே*, *பியார் கீ யே எக் ககானி*, *புணர் விவாஹ்* போன்ற தொடர்களில் நடித்தார்.  

இவர் தற்பொழுது பாலாஜி டெலிபிலிம்சிற்காக *பவித்திர ரிஷ்டா* என்ற தொடரில் அர்ஜுன் என்ற கதாபாத்திரத்தில் நடித்து வருகிறார். இந்த தொடர் 1000 பகுதிகளை தாண்டி ஜீ தொலைக்காட்சியில் ஒளிபரப்பாகின்றது.  

## சின்னத்திரை
| ஆண்டு | தொடர் | சேனல் |  |
| --- | --- | --- | --- |
| 2010 | பத்தினி | இமாஜின் டிவி |  |
| 2010 | தேரே லியே | ஸ்டார் பிளஸ் |  |
| 2011 | *பியார் கீ யே எக் ககானி* | ஸ்டார் ஒன் |  |
| 2011–2014 | பவித்திர ரிஷ்டா | ஜீ தொலைக்காட்சி |  |
| 2012 | புணர் விவாஹ் | ஜீ தொலைக்காட்சி |  |
| 2013 | *யே ஹாய் ஆசிக்கி* | பிந்தாசு | } |
# அங்கித் நரங்



**அன்கிட் நரங்** ஓர் இந்தி மொழித் தொலைக்காட்சி நடிகர். இவர் Tum Dena Saath Mera என்ற தொடரில் மூலம் அறிமுகமானார். தற்பொழுது பவித்திர ரிஷ்டா மற்றும் Bade Achhe Lagte Hain போன்ற தொடர்களில் நடித்துகொண்டு இருகின்றார்.  

## நடிப்பு வாழ்க்கை
இவர் 2011 ஆம் ஆண்டு Tum Dena Saath Mera என்ற தொடரின் மூலம் கதாநாயகனாக அறிமுகமானார் இந்த தொடர் லைப் ஓகே தொலைக்காட்சியில் ஒளிபரப்பானது, அதை தொடர்ந்து பவித்திர ரிஷ்டா மற்றும் Bade Achhe Lagte Hain போன்ற தொடர்களில் நடித்துகொண்டு இருகின்றார்.  

## சின்னத்திரை
| ஆண்டு | நிகழ்ச்சி | சேனல் | குறிப்புகள் |  |
| --- | --- | --- | --- | --- |
| 2011-12 | Tum Dena Saath Mera | லைப் ஓகே | கதாநாயகன் |  |
| 2012–அறிமுகம் | பவித்திர ரிஷ்டா | ஜீ தொலைக்காட்சி | துணை நடிகர் |  |
| 2013–அறிமுகம் | Bade Achhe Lagte Hain | Sony TV | முக்கிய ஆண் கதாபாத்திரம் | } |
# மு. தம்பிதுரை



**மு. தம்பிதுரை** என்பவர் தமிழக அரசியல்வாதி ஆவார். 16-ஆவது நாடாளுமன்ற மக்களவையில் துணை சபாநாயகர் பதவிக்கு நடத்தப்பட்ட தேர்தலில் போட்டியிட்ட இவரை அனைத்து கட்சிகளும் ஆதரித்தன. அதைத் தொடர்ந்து அவர் போட்டியின்றி தேர்ந்தெடுக்கப்பட்டார். இவர் 1985 முதல் 1989 வரை நாடாளுமன்ற துணைத்தலைவராகவும், பல்வேறு சமயங்களில் தமிழக அமைச்சராகவும் பணியாற்றியுள்ளார். இவர் கிருஷ்ணகிரி மாவட்டத்தைச் சேர்ந்தவர். 2009, 2014 தேர்தல்களில், அ.தி.மு.க கட்சியின் சார்பாக கரூரில் போட்டியிட்டு வென்றவர். அ.தி.மு.க.வில் கொள்கைப் பரப்புச் செயலராக இருந்தவர். அ.தி.மு.க வின் நாடாளுமன்றக்குழு தலைவராக உள்ளார்.
# கரீம்நகர் மக்களவைத் தொகுதி



**﻿கரீம்நகர் மக்களவை தொகுதி**, தெலுங்கானாவில் உள்ள 17 மக்களவைத் தொகுதிகளில் ஒன்று.  

## சட்டமன்றத் தொகுதிகள்
இது கீழ்க்கண்ட சட்டமன்றத் தொகுதிகளை உள்ளடக்கியது.  
1. கரீம்நகர் சட்டமன்றத் தொகுதி
1. சொப்பதண்டி சட்டமன்றத் தொகுதி
1. வேமுலவாட சட்டமன்றத் தொகுதி
1. சிரிசில்ல சட்டமன்றத் தொகுதி
1. மானகொண்டூரு சட்டமன்றத் தொகுதி
1. ஹுஜுராபாது சட்டமன்றத் தொகுதி
1. ஹுஸ்னாபாது சட்டமன்றத் தொகுதி
1. கோருட்ல சட்டமன்றத் தொகுதி

## நாடாளுமன்ற உறுப்பினர்கள்
| முதலாவது | 1952-57 | பத்தம் எல்லாரெட்டி | பி.டி.எஃப் |  |
| --- | --- | --- | --- | --- |
| 1952-57 | எம்.ஆர்.கிருஷ்ண | எச்.சி.எஃப் |  |  |
| இரண்டாவது | 1957-62 | எம்.ஆர்.க்ருஷ்ண | இந்திய தேசிய காங்கிரசு |  |
| 1957-62 | எம்.ஸ்ரீரங்காராவ் | இந்திய தேசிய காங்கிரசு |  |  |
| மூன்றாவது | 1962-67 | ஜெ.ரமாபதிராவ் | இந்திய தேசிய காங்கிரசு |  |
| நான்காவது | 1967-71 | ஜெ.ரமாபதிராவ் | இந்திய தேசிய காங்கிரசு |  |
| ஐந்தாவது | 1971-77 | எம்.சத்திய நாராயண ராவ் | தெலங்காணா பிரஜா சமிதி |  |
| ஆறாவது | 1977-80 | எம்.சத்திய நாராயண ராவ் | இந்திய தேசிய காங்கிரசு |  |
| ஏழாவது | 1980-84 | எம்.சத்திய நாராயண ராவ் | இந்திய தேசிய காங்கிரசு |  |
| எட்டாவது | 1984-89 | ஜுவ்வாதி சொக்காராவ் | இந்திய தேசிய காங்கிரசு |  |
| ஒன்பதாவது | 1989-91 | ஜுவ்வாதி சொக்காராவ் | இந்திய தேசிய காங்கிரசு |  |
| பத்தாவது | 1991-96 | ஜுவ்வாதி சொக்காராவ் | இந்திய தேசிய காங்கிரசு |  |
| பதினொன்றாவது | 1996-98 | எல்.ரமணா | தெலுங்கு தேசம் கட்சி |  |
| பன்னிரண்டாவது | 1998-99 | சி. வித்தியாசாகர் ராவ் | பாரதிய ஜனதா கட்சி |  |
| பதமூன்றாவது | 1999-04 | சி.வித்தியாசாகர் ராவ் | பாரதிய ஜனதா கட்சி |  |
| பதினான்காவது | 2004-06 | கே.சந்திரசேகரராவ் | தெலுங்கானா ராஷ்டிர சமிதி |  |
| (தொடர்ச்சி) | 2006-08 | கே.சந்திரசேகரராவ் | தெலுங்கானா ராஷ்டிர சமிதி |  |
| பதினாறாவது | 2014-2019 | பி. வினோத் குமார் | தெலுங்கானா ராஷ்டிர சமிதி |  |
| 17வது மக்களவை | 2019-2024 | பந்தி சஞ்சய் குமார் | பாரதிய ஜனதா கட்சி | } |

## நாடாளுமன்றத் தொகுதிகள்
# ராமண்ண ராய்

**ராமண்ண ராய்** என்பவர் கேரள அரசியல்வாதி. நாடாளுமன்ற உறுப்பினராக பதவி வகித்துள்ளார். இவர் ஒரு சமூக சேவகரும் ஆவார். இவர் கேரளத்தின் காசர்கோடு மக்களவைத் தொகுதியில் மூன்று முறை போட்டியிட்டு வென்றவர். இந்திய மார்க்சிஸ்ட் கம்யூனிஸ்ட் கட்சியைச் சேர்ந்தவர்.  

## வாழ்க்கைக் குறிப்பு
இவர் துளு பேசும் குடும்பத்தில் பிறந்தவர். சென்னைப் பல்கலைக்கழகத்திலும், கர்நாடக பல்கலைக்கழகத்திலும் கல்வி பயின்றவர்.  

## அரசியல்
காசர்கோடு பகுதியை கேரளத்துடன் இணைப்பதை எதிர்த்தார். பின்னர், இந்திய கம்யூனிஸ்ட் கட்சியில் இணைந்தார். அந்த கட்சி பிரிந்த பின்னர் இந்திய மார்க்சிஸ்ட் கம்யூனிஸ்ட் கட்சியில் இணைந்தார்.  
காசர்கோடு மாநகர சபையின் தலைவராகவும் பதவி வகித்தார். ஏழாவது மக்களவை, ஒன்பதாவது மக்களவை, பத்தாவது மக்களவைத் தொடர்களில் நாடாளுமன்ற உறுப்பினரானார்.
# ஐ. ராம ராய்

**இசிலம்பாடி ராம ராய்** என்பவர் கேரள அரசியல்வாதி. இவர் காசர்கோடு மக்களவைத் தொகுதியின் சார்பாக நாடாளுமன்ற உறுப்பினர் ஆனவர். எட்டாவது மக்களவையில் போட்டியிட்டு வென்றார். இவர் இந்திய தேசிய காங்கிரசு கட்சியின் உறுப்பினர் ஆவார்.  

## வாழ்க்கைக் குறிப்பு
இவர் அரியத்க சுப்பைய்ய ராய், இசிலம்பாடி சாந்தம்ம ராய் ஆகியோர்க்கு மகனாகப் பிறந்தவர். மங்களூரிலும், சென்னை பச்சையப்பன் கல்லூரியிலும் பயின்றவர். உடல் நலக் குறைவால் 2010இல் இறந்தார்.
# ஜி. கே. பிள்ளை


**ஜி. கே. பிள்ளை** என்பவர் மலையாளத் திரைத் துறையைச் சேர்ந்தவர். இவர் திரைப்படங்களிலும், தொலைக்காட்சித் தொடர்களிலும் நடித்துள்ளார். இவரது இயற்பெயர் கோவிந்த பிள்ளை கேஷவ பிள்ளை என்பதாகும்.  

## வாழ்க்கைக் குறிப்பு
இவர் திருவனந்தபுரம் மாவட்டத்தில் உள்ள வர்க்கலையில் பிறந்தவர். "மான்தறவீட்டில் பெரும்பாட்டத்தில் கோவிந்தபிள்ளை", ஜானகி ஆகியோர்க்கு மகனாகப் பிறந்தார்.  

சினேஹசீம என்ற திரைப்படத்தில் அறிமுகமாகி, ஹரிஷ்சந்திரா, மந்திரவாதி, பட்டாபிஷேகம், நாயரு பிடிச்ச புலிவால், கூடப்பிறப்பு ஆகிய திரைப்படங்களில் நடித்தார். கண்ணூர் டீலக்‌ஸ், ஸ்தானார்த்தி சாறாம்மை, லாட்டறி டிக்கட், கோட்டயம் கொலக்கேஸ், கொச்சின் எக்‌ஸ்பிரஸ் யாகிய திரைப்படங்களில் வில்லனாக நடித்திருந்தார். மொத்தம் 327 படங்களில் நடித்திருக்கிறார்.
# சன்னி லியோனே



** கரெஞ்சித் கவுர் வோரா** (Karenjit Kaur Vohra) (பிறப்பு: மே 13, 1981), தொழில்முறைப் பெயரான சன்னி லியோனே (Sunny Leone) , என பரவலாக அறியப்படும் இவர் கனடிய பாலிவுட் நடிகையும், பெண் தொழிலதிபரும், முன்னாள் ஆபாசதிரைப்பட நடிகையுமாவார். இவர் 2012ல் பூஜா பட் இயக்கிய ஜிஸ்ம் 2 என்ற திரைப்படத்தில் முதன்முதலாக பாலிவுட்டில் அறிமுகமானார். இவரின் ஆபாச வலைதளத்தால் இவர் இந்தியாவில் இருக்கக்கூடாது என எதிர்ப்பு ஏற்பட்டது.  

## திரைப்படங்கள்
| ஆண்டு | திரைப்படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2004 | *தி கேர்ள் நெக்ஸ்ட் டோர்* | ஆங்கிலம் | கௌரவத் தோற்றம் |  |
| 2008 | *பைரேட்ஸ் பிளட்ஸ்* | சன்னி | ஆங்கிலம் |  |
| 2010 | *தி வெர்ஜினிட்டி ஹிட்* | சன்னி | ஆங்கிலம் |  |
| 2012 | *ஜிசம் 2* | இந்தி |  |  |
| 2013 | *சூட்டவுட் வித் வடல* | லைலா | இந்தி | லைல்லா திரைப்பாடலுக்குத் சிறப்புத் தோற்றம் |
| 2013 | *ஜாக்பாட்* | மாயா | இந்தி |  |
| 2014 | *ராகினி எம்எம்எஸ் 2* | சன்னி | இந்தி |  |
| 2014 | *டின்னா அன்ட் லோலோ* | டின்னா | இந்தி | Post-production |
| 2014 | *வடகறி* | தமிழ் | சிறப்புத் தோற்றம் | } |

## தொலைக்காட்சி
| ஆண்டு | தொடர் | கதாப்பாத்திரம் | தொலைக்காட்சி | Notes |
| --- | --- | --- | --- | --- |
| *எம்டிவி விருதுகள்* | செய்தியாளர் | எம்டிவி இந்தியா | முதல்த் தோற்றம் |  |
| *டேப்பி டஸ் டல்லாஸ்* | சுயம் | சோடைம் | ஆவணப்படம் |  |
| *மை பாரே லேடி 2:ஓபன் பார் பிசினஸ்* | போட்டியாளர் | பாக்ஸ் டியாலட்டி தொலைக்காட்சி |  |  |
| *கோ- எட் கான்பிடென்சியல்* | ஸ்டிப்பர் | சினிமேக்ஸ் ஆப்ரட் டார்க் |  |  |
| *பிக் பாஸ் 5* | போட்டியாளர் | கலர்ஸ் |  |  |
| *ஹாண்டட் வீக்கென்ஸ் வித் சன்னி லியோன்* | தொகுப்பாளர் | எம்டிவி இந்தியா | } |  |
# ஸ்டார் பிளஸ்



**ஸ்டார் பிளஸ்** இது ஒரு ஹிந்தி மொழி தொலைக்காட்சி சேவை ஆகும். இது **21 சென்சுரி பாக்ஸ்** குழுமத்தின் ஒரு தொலைக்காட்சி ஆகும். இந்த சேவை 21ம் திகதி பிப்ரவரி 1992ம் ஆண்டு துவங்கப்பட்டது. இந்த தொலைக்காட்சியில் மெகாதொடர்கள், நடன நிகழ்ச்சிகள், குறும் திரைப்படங்கள் மற்றும் திகில் நிகழ்ச்சிகள் ஒளிபரப்பப்படுகின்றன.  

## நிகழ்ச்சிகள்

## மொழிமாற்றம் மற்றும் மறுதயாரிப்பு
ஸ்டார் பிளஸ் தொலைக்காட்சியில் ஒளிபரப்பான மெகாதொடர்களை அதன் குடும்ப தொலைக்காட்சியான விஜய் சூப்பர் தொலைக்காட்சியில் மொழிமாற்றம் செய்யப்பட்டு மற்றும் மறுதயாரிப்பு செய்யப்பட்டு ஒளிப்பரப்பபடுகின்றது.
# ராம் சரண்


**இராம் சரண்** (பிறப்பு:27 மார்ச்சு 1988) தெலுங்கு திரைப்பட நடிகர் ஆவார். 2007 ஆம் ஆண்டு **சிறுத்தை** என்ற திரைப்படத்தின் மூலம் திரைப்படத் துறைக்கு அறிமுகமானார். அதைத் தொடர்ந்து பல வெற்றித் திரைப்படங்களில் நடித்ததன் மூலம் நந்தி விருது, **பிலிம்பேர் விருது** போன்ற பல விருதுகளை வென்றார். இவர் தெலுங்கு திரைப்பட நடிகர் சிரஞ்சீவியின் மகன் ஆவார்.  

## தனிப்பட்ட வாழ்க்கை
இவர் தமிழ்நாடு மாநிலம், சென்னையில் பிறந்தார். இவரின் தந்தை சிரஞ்சீவி மற்றும் தாய் சுரேகா சிரஞ்சீவி ஆவார். இவரின் குடும்பம் ஒரு திரைப்படக் கலைக் குடும்பம் ஆகும். இவர் திசம்பர் 1 ஆம் திகதி 2011 ஆம் ஆண்டு *உபாசனா காமினேனி* என்பவரை காதலித்து திருமணம் செய்து கொண்டார்.  

## திரைப்பட வாழ்க்கை
2007ம் ஆண்டு **சிறுத்தை** என்ற திரைப்படத்தின் மூலம் திரைப்படத் துறைக்கு அறிமுகமானார். இந்த திரைப்படம் 50 நாட்களை கடந்து ஓடியது. இந்த திரைப்படத்தில் நடித்ததற்காக *சிறந்த அறிமுக நடிகருக்கான பிலிம்பேர் விருது* மற்றும் *நந்தி சிறப்பு நடுவர் விருது* வென்றார்.  
இந்த திரைப்படம் தமிழ் மொழியில் சிறுத்தை புலி என்ற பெயரில் மொழிமாற்றம் செய்யப்பட்டு 2012 ஆம் ஆண்டு வெளியானது.  

2009 ஆம் ஆண்டு மாவீரன் என்ற திரைப்படத்தில் இவர் இரட்டை வேடத்தில் நடித்திருந்தார். இந்த திரைப்படத்தை இராஜமௌலி இயக்கியுள்ளார். இந்த திரைப்படத்தில் இவருக்கு ஜோடியாக நடிகை காஜல் அகர்வால் நடித்திருந்தார். இந்த திரைப்படம் பெரிய வெற்றிதுடன் வசூலிலும் மிக பெரிய வெற்றி கண்டது.  

மாவீரன் திரைப்படத்தின் வெற்றியை தொடர்ந்து 2010 ஆம் ஆண்டு *ஆரஞ்சு*, 2012 ஆம் ஆண்டு *ரச்சா*, 2013 ஆம் ஆண்டு *நாயக்*, 2014 ஆம் ஆண்டு *ஏவடு* போன்ற தெலுங்கு திரைப்படத்திலும் *ஜன்சீர்* என்ற ஒரு ஹிந்தி திரைப்படத்திலும் நடித்து இருந்தார், இந்த திரைப்படத்தில் இவருக்கு ஜோடியாக பாலிவுட் நடிகை பிரியங்கா சோப்ரா நடித்து இருந்தார், இந்த திரைப்படம் தெலுங்கு மொழியில் *தூபேன்* என்ற மொழிமாற்றம் செய்யப்பட்டு வெளியானது.  

இவர் தற்பொழுது *Govindudu Andarivadele* என்ற திரைப்படத்தில் நடித்து கொண்டு இருக்கின்றார். இவருக்கு ஜோடியாக நடிகை காஜல் அகர்வால் நடிக்கின்றார்.  

## திரைப்படங்கள்
| 2007 | சிறுத்தை | தெலுங்கு |
| --- | --- | --- |
| 2009 | மாவீரன் | தெலுங்கு |
| 2010 | ஆரஞ்சு | தெலுங்கு |
| 2012 | ரச்சா | தெலுங்கு |
| 2013 | நாயக் | தெலுங்கு |
| 2013 | ஜன்சீர்
தூபேன் | ஹிந்தி
தெலுங்கு |
| 2014 | Yevadu | தெலுங்கு |
| 2014 | Govindudu Andarivadele | தெலுங்கு |

## விருதுகள்
;நந்தி விருது  
- நந்தி சிறப்பு நடுவர் விருது சிறந்த நடிகர் - சிறுத்தை (2007)
- நந்தி சிறப்பு நடுவர் விருது சிறந்த நடிகர் - மாவீரன் (2009)

;பிலிம்பேர் விருதுகள்  
;;வெற்றி  
- பிலிம்பேர் விருது சிறந்த புதுமுக நடிகர் - (சிறுத்தை) (2007)
- பிலிம்பேர் விருது சிறந்த நடிகர் தெலுங்கு - மாவீரன் (2009)

;;பரிந்துரைகள்  
- பிலிம்பேர் விருது சிறந்த நடிகர் தெலுங்கு - ரச்சா (2012)

;சினிமா விருதுகள்  
;;வெற்றி  
- சினிமா விருது சிறந்த புதுமுக நடிகர் - சிறுத்தை (2007)
- சினிமா விருது சிறந்த நடிகர் - மாவீரன் (2009)

;;பரிந்துரைகள்  
- சினிமா விருது சிறந்த நடிகர் - ரச்சா (2012)

;தென்னிந்திய சர்வதேசத் திரைப்பட விருதுகள்  
;;பரிந்துரைகள்  
- தென்னிந்திய சர்வதேசத் திரைப்பட விருது சிறந்த நடிகர் - ரச்சா (2012)
# டெக்ஸ் வில்லர்

**டெக்ஸ் வில்லர்** (Tex Willer) 1948 ஆம் ஆண்டு செப்டம்பர் மாதம் 30 திகதி முதல் "போனல்லியோ" குழுமத்தால் பதிப்பிக்கப்பட்டு வெளிவரும் பிரபலமான காமிக்சு கதாபாத்திரம் ஆகும். இது இத்தாலியக் கௌபாய் கதாபாத்திரங்களுள் ஒன்றாகும். இது லயன் காமிக்ஸ் நிறுவனத்தாரால் தமிழில் வெளியிடப்படும் ஒரு வரைகதைப் புத்தகமாகும்.  
கதையமைப்பு  
ரேஞ்சர் டெக்ஸ் வில்லர். செவ்விந்தியர்களின் நவஹோ பிரிவினரின் தலைவர் இரவுக்கழுகும் இவரே. இவரது தோழர் கிட் கார்சன், செவ்விந்திய நண்பன் டைகர், மகன் கிட் ஆகியோருடன் இணைந்து அநீதி, அக்கிரமம் நடக்கும் இடங்களிலெல்லாம் சென்று நீதியை நிலைநாட்டுதலையே தலையாய கடமையாகக் கொண்டவர்.. தமிழ் சித்திரக்கதைகளில் சிறப்பான வெற்றி கண்டு நம்பர் ஒன் இடத்தை பல ஆண்டுகளாக தக்க வைத்திருப்பவர்..  

### டெக்ஸ் வில்லரின் கதைகள்
டெக்ஸ் வில்லரின் கதைகள் இதுவரை லயன் குழுமத்தினரால் 51 கதைகளாக வெளியிடப்பட்டுள்ளது.  
- கதைகள் வந்த மொத்த இதழ்கள் மறுபதிப்புடன் சேர்த்து மொத்தம் -53
- டெக்ஸ் வில்லரின் தொடர்கதைகளைத் தனித்தனிக் கதைகள் என்று கணக்கு எடுத்துக்கொண்டால் சிகப்பாய் ஒரு சொப்பனம் -51 வது இதழ் (இதில் திகில் காமிக்ஸில் வந்த இதழும் அடக்கம்).
- கதைகள் கணக்கில் எடுத்துக்கொண்டால் மொத்தம் - 42கதைகள்
- இரண்டு பாகங்களாகத் தொடராக வந்தவை -3 கதைகள்
- மூன்று பாகங்களாகத் தொடராக வந்தவை -3 கதைகள்
- காமிக்ஸ் எக்ஸ்பிரஸில் வந்த "திகில் நகரில் டெக்ஸ் " பாதியில் நின்றுவிட்டது ஆகையால் 53ல் இது அடக்கம் கிடையாது.

வரிசைஎண் லயன் வெளியீடு எண்  
1. தலைவாங்கிக் குரங்கு 19
1. பவளச்சிலை மர்மம் 27
1. பழிவாங்கும் பாவை 33
1. பழிக்குப் பழி (கோடை மலர்-87) 36
1. டிராகன் நகரம் 50
1. இரத்த முத்திரை 56
1. வைகிங் தீவு மர்மம் 60
1. மாய எதிரி (நடுக்கடலில் அடிமைகள்) 62
1. அதிரடிக்கணவாய் 64
1. எமனோடு ஒரு யுத்தம் 70
1. மரணத்தின் நிறம் பச்சை 74
1. பழி வாங்கும் புயல் 81
1. கழுகு வேட்டை 86
1. இரத்த வெறியர்கள் 90
1. இரும்புக்குதிரையின் பாதையில் (லயன் செஞ்சுரி ஸ்பெஷல்) 100
1. பாலைவனப் பரலோகம் (லயன் டாப் 10 ஸ்பெஷல்) 112
1. மரண முள் 120
1. நள்ளிரவு வேட்டை 126
1. மரண நடை 130
1. கார்சனின் கடந்த காலம் - 1 131
1. கார்சனின் கடந்த காலம் - 2 132
1. பாங்க் கொள்ளை (மிஸ்டர் மஹாராஜா ) 133
1. எரிந்த கடிதம் 140
1. மந்திர மண்டலம் 150
1. இரத்த நகரம் 155
1. எல்லையில் ஒரு யுத்தம் (மில்லென்னியம் சூப்பர் ஸ்பெஷல்) 157
1. மரண தூதர்கள் 164
1. மெக்ஸிகோ படலம் 169
1. தனியே ஒரு வேங்கை 170
1. கொடூர வனத்தில் டெக்ஸ் 171
1. துரோகியின் முகம் 172
1. பயங்கரப் பயணிகள் 173
1. துயிலெழுந்த பிசாசு 174
1. பறக்கும் பலூனில் டெக்ஸ் 176
1. ஓநாய் வேட்டை 178
1. இருளின் மைந்தர்கள் 179
1. இரத்த தாகம் 180
1. சாத்தான் வேட்டை 182
1. கபால முத்திரை 185
1. சிவப்பாய் ஒரு சிலுவை (மெகா ட்ரீம் ஸ்பெஷல்) 186
1. சதுப்பில் ஒரு சதிகார கும்பல் 187
1. இரத்த ஒப்பந்தம் 191
1. தணியாத தணல் 192
1. காலன் தீர்த்த கணக்கு 193
1. கானகக்கோட்டை (ஜாலி ஸ்பெஷல்) 195
1. பனிக்கடல்படலம் (கௌபாய் ஸ்பெஷல்) 200
1. மரணத்தின் முன்னோடி 203
1. காற்றில் கரைந்த கழுகு 204
1. எமனின் எல்லையில் 205
1. சிகப்பாய் ஒரு சொப்பனம் - டெக்ஸ் 215

### திகில்
1. சைத்தான் சாம்ராஜ்யம் (திகில்) 51

### காமிக்ஸ் க்ளாசிக்ஸ்
1. பழி வாங்கும் பாவை 4
1. தலைவாங்கிக் குரங்கு 27

### காமிக்ஸ் எக்ஸ்பிரஸ்
1. திகில் நகரில் டெக்ஸ் 1
1. திகில் நகரில் டெக்ஸ் 2
# எம். சேகர்

**எம். சேகர்** (பிறப்பு: 1961) மலேசியாவைச் சேர்ந்த தமிழ் எழுத்தாளர்.  

## வாழ்க்கைக் குறிப்பு
மலேசியாவின் ஜோகூர் மாநிலத்தில் உள்ள ஸ்கூடாய், லிண்டன் எஸ்டேட்டில் 1961 இல் பிறந்தவர் எம். சேகர். பல வருடங்கள் பூச்சோங்கில் வசித்த இவர், பூச்சோங் காசல் பீல்டு தமிழ்பள்ளியில் தன் ஆரம்பக் கல்வியைத் தொடங்கி, பெட்டாலிங் உயர்நிலைப்பள்ளியில் தன் கல்வியைத் தொடர்ந்தார். கோலாலம்பூர் ’லெல்பா பந்தாய் ஆசிரியர் பயிற்சிக் கல்லூரி’யில் பயிற்சியை முடித்து, தாப்பா ரோடு கீர் ஜொஹாரி தமிழ்பள்ளியிலும் ஷா ஆலாம் சீபில்டு தமிழ்ப்பள்ளியிலும் மேலும் பல உயர்நிலைப்பள்ளிகளில் தமிழ்மொழி ஆசிரியராகப் பணியாற்றினார். 2004 ஆம் ஆண்டு முதல் சிங்கப்பூரில் வசிக்கத் தொடங்கிய இவர், சிங்கப்பூர் குடியுரிமை பெற்றவர். சிங்கப்பூர் சிம் (SIM) பல்கலைக்கழகத்தில் தமிழ்மொழி மற்றும் இலக்கியத் துறையில் இளங்கலை (BA) பட்டம் பெற்று, தற்போது உயர்நிலைப் பள்ளித் தமிழாசிரியராகப் பணியாற்றி வருகிறார்.  

## இலக்கியப் பணி
இவரது முதல் சிறுகதையான ‘புது வாழ்வு’ தமிழ் மலரில் 1981 இல் வெளியானது. ‘நானும் கன்னி கழியாதவள்தான்’ என்ற சிறுகதை, 1984 ஆம் ஆண்டு ‘தமிழ் நேசன்’ இலக்கியத் திறனாய்வில் முதல் பரிசு பெற்றது. இவர் எழுதிய ‘மனசுக்குள் காதல்’ (‘நயனம்’ வார இதழின் கணையாழி பரிசு), ‘உடைந்த மேகங்கள்’ (சிலாங்கூர் மாநில மணிமன்றத்தின் சிறுகதைப் பரிசு), ‘இருட்டு வெளிச்சம்’ (லெம்பா பந்தாய் ஆசிரியர் பயிற்சிக் கல்லூரியின் இலக்கியத் திறனாய்வில் இடம் பெற்றது), ‘வாழ்வைத் தேடி’ (முத்தமிழ் படிப்பகத்தின் ஆய்வில் இடம் பெற்றது) ஆகிய சிறுகதைகள் பரிசுகளையும், பாராட்டுகளையும் பெற்றுள்ளன. எம். சேகர், 1983 ஆம் ஆண்டு பெட்டாலிங் மாவட்ட தமிழர் திருநாள் விழாவில் ‘சிறந்த கவிஞர்’ விருதையும் பெற்றுள்ளார். பல தமிழ் மற்றும் இலக்கியம் சார்ந்த மாநாடுகளில் ஆய்வுக்கட்டுரைகளையும் படைத்துள்ளார். சிங்கப்பூரில் பல பள்ளிகளில் சிறுகதை மற்றும் கவிதைப் பயிலரங்குகளையும் பட்டறைகளையும் நடத்தி இளைய தலைமுறை படைப்பாளர்களின் உருவாக்கத்திற்கும் பங்களித்துக் கொண்டிருக்கிறார். சிங்கப்பூரின் ம.கோ கதைச்சொல்லும் போட்டியில் (2014) இவரின் புதுச்சட்டை என்ற சிறுகதை உயர்நிலைப்பள்ளி மாணவர் ஒருவரால் சொல்லப்பட்டு முதல் பரிசைப் பெற்றது. 2015 தமிழ் அமுதம் நடத்திய சிங்கப்பூர் கவிஞர்களின் படைப்புகள் பிரிவில் உயர்நிலைப் பள்ளி மாணவர் ஒருவரால் இவரின் கவிதை வாசிக்கப்பட்டு, கவிதை வாசிப்பில் முதல் பரிசைப் பெற்றது.  

## படைப்புகள்
இதுவரை, புது வாழ்வு (சிறுகதைத் தொகுப்பு, 1992), நீ என் நிலா (சிறுகதைத் தொகுப்பு, 2000) மற்றும் நண்பன் (கவிதைத் தொகுப்பு, 2012) ஆகிய நூல்களை வெளியிட்டுள்ளார். 'அட்டைப்பெட்டிப் படுக்கையும், வெள்ளைத்தாடித் தாத்தாவும்' (2013) என்ற சிறுகதைத் தொகுதி இவரது நான்காவது நூலாகும். இவரது ஐந்தாவது நூல், 'கைவிளக்குக் கடவுள்' (2014) எனும் கவிதைத்தொகுப்பாகும். நூற்றுக்கும் மேற்பட்ட சிறுகதைகள், தொடர்கதைகள், கவிதைகள், வானொலி நாடகங்கள், தொலைக்காட்சி நாடகங்கள் என மலேசியா மற்றும் சிங்கப்பூரில் எம். சேகரின் இலக்கியப் பயணம் தொடர்கிறது.
# ஜேம்ஸ் மாஸ்லொவ்



**ஜேம்ஸ் மாஸ்லொவ்** (James Maslow, பிறப்பு: ஜூலை 16, 1990) ஒரு அமெரிக்க நாட்டு நடிகர் மற்றும் பாடகர் ஆவார். இவர் நிக்கெலோடியன் தொலைக்கட்சியில் பிக் டைம் ரஷ் என்ற தொடரில் நடித்ததன் மூலம் பரிசியமான நடிகர் ஆனார். இந்த தொடரில் இவர் தனது சொந்த பெயரான ஜேம்ஸ் மாஸ்லொவ் என்ற பெயரிலே நடித்துள்ளார் என்பது குறிப்பிடத்தக்கது.
# உச்சங்கிப் பாண்டியர்

**உச்சங்கிப் பாண்டியர்** என்பவர்கள் கர்நாடகா மாநிலத்தின் உச்சங்கி துர்க்கா என்னும் கோட்டையை மையமாக வைத்து ஆண்ட சில சிற்றரசர் ஆவார்கள். இவர்கள் தோற்றம் பற்றி உறுதியான தகவல்கள் இல்லை. இவர்கள் தமிழகத்தின் பாண்டியர் குலம் என்று ஆய்வாளர்கள் கருதுகிறார்கள். இவர்களில் நான்கு பாண்டியர்கள் அதிகம் அறியப்படுகிறார்கள். அதில் அவர்கள் தங்களை யாதவர் குலத் தோன்றல்களாய் தங்களை அடையாளப்படுத்துகிறார்கள்.  

## நான்கு அரசர்கள்
இவர்களில் நால்வரின் பெயர் இரு கல்வெட்டுகளில் காணப்படுகிறது.  
1. திரிபுவண மல்ல பாண்டியத் தேவன்
1. முதலாம் விஜய பாண்டியத் தேவன்
1. வீர பாண்டியத் தேவன்
1. இரண்டாம் விஜய பாண்டியத் தேவன்

## நாலாம் விக்ரமாதித்தன் படையெடுப்பு
கி.பி. 1118ல் நாலாம் விக்ரமாதித்த சாளுக்கியன் உச்சங்கி நாட்டைத் தாக்கினான். அவனும் அங்குள்ள உச்சங்கிப் பாண்டியனை திறை செலுத்துமாறு செய்தான்.  

## இரண்டாம் வீரவல்லாளன் படையெடுப்பு
கி.பி. 1177ல் இரண்டாம் வீரவல்லாளன் என்ற போசள அரசன் உச்சங்கி நாட்டைத் தாக்கினான். அதன் அரசன் வீரபாண்டியத் தேவனையும் அவன் மகன் இரண்டாம் விஜய பாண்டியத் தேவனையும் சிறையில் இட்டான். ஏராளமான உச்சங்கி நாட்டு செல்வங்களை கைப்பற்றிய பிறகு மீண்டும் இரண்டாம் விஜய பாண்டியத் தேவனுக்கே உச்சங்கி நாட்டின் ஆளும் பொறுப்பைக் கொடுத்தான். இரண்டாம் விஜய பாண்டியத் தேவன் வீரவல்லாளனுக்கு திறை செலுத்தி வந்ததால் அவனின் ஆட்சி சில காலம் அங்கு தொடர்ந்தது.  

## மேற்கோள்களும் குறிப்புகளும்
# லோகன் ஹென்டர்சன்



**லோகன் ஹென்டர்சன்** (Logan Henderson, பிறப்பு: செப்டம்பர் 14, 1989) ஒரு அமெரிக்க நாட்டு நடிகர் மற்றும் பாடகர் ஆவார். இவர் நிக்கெலோடியன் தொலைக்கட்சியில் பிக் டைம் ரஷ் என்ற தொடரில் நடித்ததன் மூலம் பரிசியமான நடிகர் ஆனார். இந்த தொடரில் இவர் தனது சொந்த பெயரான **லோகன்** என்ற பெயரிலே நடித்துள்ளார் என்பது குறிப்பிடத்தக்கது.